
ქ. თბილისი

„საქართველოს კონტროლის პალატის რეგლამენტის დამტკიცების შესახებ“ საქართველოს კონტროლის პალატის თავმჯდომარის 2009 წლის 12 მარტის №32/42 ბრძანებაში ცვლილების შეტანის თაობაზე
„საქართველოს კონტროლის პალატის შესახებ“ საქართველოს კანონის მე-10 მუხლის „მ“ ქვეპუნქტისა და „ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად, ვბრძანებ:

1. „საქართველოს კონტროლის პალატის რეგლამენტის დამტკიცების შესახებ“ საქართველოს კონტროლის პალატის თავმჯდომარის 2009 წლის 12 მარტის №32/42 ბრძანებით (სსმ III, 12.03.2009 წ., №28, მუხ.359) დამტკიცებულ „საქართველოს კონტროლის პალატის რეგლამენტში“ შეტანილ იქნეს შემდეგი ცვლილება:

ა) მე-5 მუხლის მე-2 პუნქტს დაემატოს შემდეგი შინაარსის ,,თ“ ქვეპუნქტი:
 ,,თ. პარტიის ფინანსური საქმიანობის მონიტორინგის სამსახური.“;
ბ) მე-7 მუხლს დაემატოს შემდეგი შინაარსის მე-9 პუნქტი:
,,9. პარტიის ფინანსური საქმიანობის მონიტორინგის სამსახური ,,საქართველოს ორგანული კანონით ,,საქართველოს საარჩევნო კოდექსით“ და ,,მოქალაქეთა პოლიტიკური გაერთიანებების შესახებ“ საქართველოს ორგანული კანონით განსაზღვრული მიზნებისა და მოთხოვნების შესაბამისად: 
ა. ახორციელებს პარტიის ფინანსურ საქმიანობასთან დაკავშირებული ინფორმაციის შეგროვებას, სისტემატიზაციას, ანალიზს და შემოწმებას;

ბ. უზრუნველყოფს პარტიის დაფინანსების გამჭვირვალობას;
გ. დაინტერესებულ პირებს უწევს კონსულტაციას პარტიის დაფინანსების საკითხებზე;

დ. უზრუნველყოფს შესაბამის რეაგირებას პარტიის დაფინანსებასთან დაკავშირებული კანონმდებლობის დარღვევაზე;
ე. ასრულებს საქართველოს კონტროლის პალატის თავმჯდომარისა და თავმჯდომარის მოადგილის დავალებებს.“.

2. ეს ბრძანება ამოქმედდეს გამოქვეყნებისთანავე.
ლ. ბეჟაშვილი
